Finalistit 501 Kondiittori\nOsanotto on avoin kaikille ammatillisessa perustutkintokoulutuksessa (ammatilliseen perustutkintoon johtava tai valmistava koulutus oppilaitoksessa tai oppisopimuskoulutus) oleville nuorille, kilpailuvuonna 20 vuotta täyttäville tai sitä nuoremmille.\nKilpailun järjestäjät varaavat itselleen oikeuden tehdä muutoksia kilpailun järjestelyihin sekä koneisiin ja laitteisiin. Mikäli muutoksia tulee, tiedot päivitetään www.taitaja2011.com sivuille välittömästi. Finalisteille lähetetään tarkemmat ohjeet kilpailukutsun yhteydessä.\nLajin kilpailutehtävät pohjautuvat ammatillisen perustutkinnon opetussuunnitelma perusteisen koulutuksen " kiitettävä 3 " - tason vaatimuksiin.\nLaji pohjautuu elintarvikealan 120ov leipuri-kondiittorin perustutkinnon leipomoalan koulutusohjelmaan, josta valmistuu leipuri-kondiittoreita. Lajissa painottuu ammatillisista valinnaisopinnoista täytekakkujen ja leivosten valmistus ja leipomoalan erikoistuotteiden valmistus.\nLeipuri-kondiittori valmistaa ruoka- ja kahvileipiä, kakkuja, leivoksia sekä kaikenlaisia asiakkaiden toivomusten mukaisia tuotteita. Perustuotteiden valmistus ja uutuuksien kehittely kuuluvat leipuri-kondiittorin tehtäviin.\nKonditorialajin kilpailutehtävät muodostuvat ennakkoon saaduista tehtävistä ja kilpailupaikalla annetuista tehtävistä.\nPekka Eskelinen, Savonlinna Herkku Pekka\nAnja Itkonen, Herkkupakarit Oy Kuopio\nEsa Rantakeisu, Ammattiopisto Luovi\nEila Kiilamaa, Jyväskylän aikuisopisto\nMarja-Leena Pitkäjärvi, Jyväskylän ammattiopisto


Albergue Verde, Lima, Peru - Vertaile tarjouksia\nParhaat tarjoukset Albergue Verde hotellille\nTietoja Albergue Verde\nVierasmaja tarjoaa ilmaisen langattoman internet-yhteyden julkisissa tiloissa ja nopean sisään-/uloskirjautumisen sekä polkupyörien vuokrauspalvelun. Sen sijainti on keskeinen niiden vieraiden näkökul...\nHotellin Albergue Verde palvelut\nHotellin Albergue Verde valokuvat\nMissä Albergue Verde sijaitsee?\nUseimmin kysytyt kysymykset Albergue Verde varaukselle\nKuinka lähellä Albergue Verde on lähintä lentokenttää Lima J Chavez Intl?\nAlbergue Verde ja Lima J Chavez Intl välinen etäisyys on 15,1 km, ja ajomatka kestää tyypillisesti 18min liikenteestä riippuen. Muista tarkistaa ennen matkaasi liikennetiedotteet hotellin ja lentokentän lähettyvillä sijaitsevilta osuuksilta, koska joillakin alueilla liikenne on suurempaa kuin toisilla, ja se voi pidentää odotettua ajoaikaa.\nMiten vieraat voivat liikkua helpoiten kentältä Lima J Chavez Intl Albergue Verde hotellille?\nYksi suosituimmista vaihtoehdoista on nykyään taksin tai kyytipalvelun käyttäminen liikuttaessa kentältä Lima J Chavez Intl hotellille. Tämä vaihtoehto on usein kustannustehokas, mutta ruuhka-ajoista on hyvä olla tietoinen.\nMikä on hotellin Albergue Verde puhelinnumero?\nJos tarvitset apua Albergue Verde varauksen kanssa soita numeroon +51 991 437 242.\nLöytyykö Albergue Verde hotellista WiFi-internetyhteyttä?\nKyllä, Albergue Verde hotellissa on WiFi-internetyhteys hotellivieraille.\nMikä on hotellin Albergue Verde uloskirjautumisaika?\nHotellin Albergue Verde normaali uloskirjautumisaika on 11:00. Vieraat voivat yleensä kirjautua sisään klo 12:00 alkaen. Erikoisjärjestelyt ovat mahdollisia, jos niistä sovitaan vastaanoton kanssa.\nTarjoaako Albergue Verde vieraille pesulapalveluita?\nKyllä, hotellissa Albergue Verde, Lima, Peru on pesulapalveluita saatavilla.\nTop Lima hotellit\nKatso lisää suosittuja hotelleja - Lima\nLähimpänä Albergue Verde olevat hotellit\nHalvat Lima hotellit\nHalvimmat hotellit Lima


Unohda monologi! Näin brändi rakentaa yhteisöllisyyttä Instagramissa | A-lehdet\nUnohda monologi! Näin brändi rakentaa yhteisöllisyyttä Instagramissa\nInstagram tarjoaa yrityksille ja brändeille erinomaisen mahdollisuuden rakentaa yhteisöllisyyttä ja käydä keskustelua kohderyhmän kanssa.\nEsittelemme kolme erilaista casea, joissa hyödynsimme Instagramin työkaluja luovasti muun muassa nuorten kohderyhmäymmärryksen kasvattamisessa ja nuorten osaajien rekrytoinnissa.\nDemiduunit-ryhmässä puhuteltiin työnhakijoita innovatiivisesti\nMiten yritys rekrytoi Z-sukupolven parhaat osaajat ja tavoittaa myös ne nuoret työnhakijat, jotka eivät etsi tietoa työpaikoista perinteisistä rekrytointikanavista? Tähän kysymykseen etsimme ratkaisua, kun rekrytoimme nuortenmedia Demiin digitaalisen median suunnittelijaa. Rakensimme rekrytointikampanjan Instagramiin @demiduunit-ryhmän ympärille. Ryhmässä potentiaaliset työntekijät saivat tietoa avoinna olevasta paikasta inspiroivien feed-postausten, direct-viestien ja storyjen kautta.\nRekrytointikampanja osoittautui menestykseksi. Työnhakijat olivat aktiivisia, ja saimme yli parikymmentä kysymystä liittyen auki olevaan tehtävään, Demin tiimiin ja brändiin. Hakijat kysyivät muun muassa sitä, millainen on tyypillinen työpäivä, mikä on Demin tiimissä parasta ja voiko A-lehdissä tehdä etätöitä. Demin päätoimittaja ja somestrategi vastasivat kysymyksiin kootusti Q&A-videolla storyissa. Lisäksi direct-viestien kautta hakijat saivat nopeasti vastauksia kysymyksiinsä.\nKampanja poiki yli 50 hakemusta, joiden taso oli erinomainen. Neljännes hakijoista kuuli tehtävästä Instagramin kautta. Osa hakijoista inspiroitui @demiduunit-ryhmästä ja toteutti myös oman hakemuksensa Instagram-tilin muodossa. Saimme myös monelta hakijalta kiitosta uudenlaisesta ja helposti lähestyttävästä rekrytointikampanjasta, joka kuvastaa Demi-brändin arvoja ja tekemistä.\nYhteishaku 2020 -ryhmä selvitti nuorten odotuksia opiskelusta\nLAB-ammattikorkeakoulu halusi ymmärtää, mitkä tekijät vaikuttavat nuorten jatko-opiskelupaikan valintaan. Perustimme Instagramiin @yhteishaku 2020 -yhteisön, jossa selvitimme vuorovaikutuksellisten sisältöjen avulla nuorten toiveita ja odotuksia jatko-opiskelusta. Ryhmä toimi aktiivisesti kuuden viikon ajan, ja käsiteltäviä teemoja olivat muun muassa toiveet tulevaisuuden ammatille, perusteet opiskelupaikan valinnalle ja opiskelupaikan hakeminen. Jokaisella viikolla hyödynnettiin monipuolisesti erilaisia Instagramin tarjoamia vuorovaikutuksellisia sisältötyyppejä, kuten visoja, tykkäyspeliä ja Q&A-työkalua.\n@yhteishaku 2020 -yhteisö herätti välitöntä kiinnostusta kohderyhmässä. Kolme kertaa viikossa julkaistut Instagram storyt tavoittivat lähes 90 prosenttia käyttäjätilin seuraajista, ja niiden aktivointityökaluihin tuli yhteensä lähes 6000 vastausta kuuden viikon aikana. Ryhmä tuotti arvokasta tietoa opiskelupaikan valintaan liittyvistä motiiveista ja nuorten toiveista ja huolista. Tiedon pohjalta LAB-ammattikorkeakoulu kehitti opiskelijamarkkinointiaan vastaamaan vaativan nuortenkohderyhmän tarpeita.\nDemikaverit-ryhmässä kehitetään Demiä yhdessä nuorten kanssa\nDemi konseptoi ja kehitti Instagramissa @demikaverit-ryhmän, jossa nuoret pääsevät mukaan toimituksen päivittäiseen päätöksentekoon. Ryhmässä on jo lähes tuhat nuorta, jotka ovat vaikuttaneet muun muassa siihen, millaisia juttuja ja julisteita Demi-lehdissä on. Lisäksi ryhmäläisten eli Demiraadin mielipiteet, ideat ja omakohtaiset kokemukset ovat toimineet tärkeänä taustatietona supersuositun Inside by Demi -chatfiction-sarjan käsikirjoituksessa.\nRyhmä auttaa Demiä tekemään autenttisia ja nuoria takuulla puhuttelevia sisältöjä. Vuorovaikutukselliset sisällöt ovat Z-sukupolvelle luonteva ja mieluisa tapa kuluttaa mediaa — lisäksi konseptoinnissa on mietitty tarkasti, mitä brändi voi tarjota mukana oleville nuorille. Tähän kysymykseen toive nousi kohderyhmästä: Demikaverit-ryhmä on paikka, jossa nuoret voivat etsiä samanhenkistä juttuseuraa ja uusia kavereita turvallisessa yhteisössä. Demin toimitus tukee uusien ystävien löytämistä muun muassa aloittamalla keskusteluita ja jakamalla nuorten kaveriesittelyitä. @demikaverit-ryhmä sitouttaa nuoret Demi-brändin pariin tehokkaasti, ja osallistumisaktiivisuus on korkea. Esimerkiksi kaveriesittelyitä on lähetetty jo toista sataa\nHaluatko kuulla, miten voit hyödyntää sosiaalista mediaa yhteisöllisyyden rakentamisessa ja kohderyhmän puhuttelussa? Ota yhteyttä nuorten medioiden liiketoimintajohtaja Anni Lintulaan anni.lintula@a-lehdet.fi tai 050-4144233.


Lahjoittajapalvelun yhteystiedot - Mannerheimin Lastensuojeluliitto\netusivu / Tue työtämme / Lahjoita / Lahjoittajapalvelun yhteystiedot\nOletko kiinnostunut tukemaan MLL:n työtä lasten, nuorten ja lapsiperheiden hyvinvoinnin edistämiseksi? Yksityishenkilönä voit tukea työtämme tekemällä kertalahjoituksen, ryhtymällä MLL:n kuukausilahjoittajaksi tai tekemällä testamenttilahjoituksen. Yritysten kanssa käymme mielellämme keskusteluja erilaisista yhteistyömahdollisuuksista kanssamme.\nHalutessasi lisätietoja, olethan yhteydessä meihin!\np. 075 324 5600 (arkisin klo 9–15)\nvarainhankintapäällikkö Tiina Vienanlinna\np. 050 472 2445\nTavaralahjoitukset Ukrainan pakolaisten avuksi\nJos haluat auttaa Ukrainasta saapuvia pakolaisia esimerkiksi tavara- tai tarvikelahjoituksin, kysy lisätietoja paikkakunnallasi sijaitsevalta MLL:n paikallisyhdistykseltä. Yhdistyshakuun pääset tästä napsauttamalla.


Marjatan kirjat ja mietteet: Pirkko Saisio, Signaali (2014, juuri ilmestynyt)\nOn ihmisiä, joista on vaivaannuttavaa panna ylioppilaslakki\nJotenkin se liittyy kuusikymmenlukuun ja sitten seitsemän-\nkymmentälukuun ja sitä kautta loppuelämään.\nNe ovat samoja ihmisiä, joista on vaivaannuttavaa mennä naimi-\nsiin, vaivaannuttavaa kastaa lapsiaan, vaivaannuttavaa paljastaa\ntulojaan, puhua ruuasta niin kuin ruoka olisi tärkeää, sisustuk-\nsesta niin kuin huonekalut olisivat tärkeitä, terveydentilastaan,\nniin kuin terveydentila olisi tärkeä.\nPirkko Saisio pohtii, miksi hän ja puolisonsa eivät lähde tohtoripurjehdukselle ylioppilaslakit päässä. Molemmilta ne ovat kateissakin, mutta voisihan aina hankkia uudet. Saision mietteissä on paljon tuttua. Minäkin liitän Saision mainitseman asenteen nuoruuteni asenneilmastoon. Saisio on minua vuoden vanhempi. Samanlainen tunnistaminen tapahtui, kun luin ruotsalaisen Horace Engdahlin (minua kaksi vuotta vanhempi) kirjasta Sen jälkeen savuke seuraavan ajatelman: Minun sukupolveni omistautui irstailulle puritaaniseen tapaan: tarkoituksenaan laajentaa tajuntaa ja uhmatakseen porvarillista yhteiskuntaa, ei nauttiakseen. Se on noloa.\nKuusi- ja seitsemänkymmentälukuja leimasi kokeilu ja vapauden etsintä. Me tuon ajan nuoret halusimme irti vanhasta ja kaavamaisesta. Me halusimme hauskemman ja paremman maailman. Musikaali Hair kuvaa hyvin ajan nuorten tuntoja. Me olimme idealistisia, perustimme ihmisoikeuksia ajavia yhdistyksiä ja järjestimme mielenosoituksia. Seta (seksuaalinen tasa-arvo) on perustettu 1974, Sadankomitea (rauhanliike) 1963, Enemmistö (liikennepoliittinen järjestö) 1968 ja Marraskuun liike (vähäosaisten, vankien, alkoholistien ja mielisairaitten puolesta) 1967. Myös poliittiset nuorisojärjestöt toimivat tuolloin vilkkaasti.\nLuin hyvin kiinnostuneena, lähes jännittyneenä, Saision autofiktiivisen trilogian Pienin yhteinen jaettava (1998), Vastavalo (2000) ja Punainen erokirja (2003). Signaali tuntuu jatkolta näille. Trilogiassa taiteilijaminän seksuaalinen identiteetti ja katsomuksellinen tietoisuus kehittyvät rinnan yhteiskunnallisten tapahtumien kanssa, välillä hyvinkin myrskyisästi ja tempoen. Signaali tuo esiin muistelevan ja itseä sekä ympäristöä välillä kriittisesti, välillä lempeästi tarkkailevan henkilön.\nSaisio itse määrittelee tyylinsä hyväntuulisesti ”mitään kirjallisuudenlajia edustamattomaksi hortoiluksi”.\nHortoilu näkyy siinä, että kirjailija kirjaa assosiaatiovirtaansa, jolloin aika ja paikka vaihtuvat, kun jokin asia tuo mieleen toisen tai kolmannen. Saisio havainnoi ja yhdistelee asioita mielenkiintoisesti.\nKerronta koostuu fragmenteista, proosarunoista ja aforismeista.\nTeksti on ilmavasti ladottu, mikä tekee lukemisen miellyttäväksi.\nSaision kieli on aistimuksellista. Hän kuvaa hyvin surumielisyyttä ja hämmennystä.\nPaikoin tekstissä on hienoa huumoria.\nSaision erityinen tavaramerkki on arkaaisen liittopreesensin käyttö.\nHelteinen päivä on päättyvä umpisumuun.\nSellaisen tamperelaisen elämänohjeen olen kuullut, ja se on kyllä\nKirja koostuu kymmenestä luvusta, joiden nimet on lainattu kirjallisuuden ja elokuvan klassikoista. Ensimmäinen luku on nimeltään Kenelle kellot soivat ja viimeinen Nuoruuden suloinen lintu.\nMansikkapaikka -luvussa Saisio kuvaa, miten vaivaannuttavaksi kokee kunniatohtoriksi vihkimisen Tampereen yliopistossa miekanhiojaisineen ja purjehduksineen.\nAamussa on ikävä sivumaku jo ennen kuin avaan silmäni sviitin\nMinulla ei ole esitelmää.\nKaikilla muilla on.\nMinulla on pilkulliset sukat ja vihreät kengät.\nKun menen uuteen ympäristöön ja tapaan uusia ihmisiä, vieras-\ntan kaikkea ja kaikkia, olen itsekseni ylimielinen, argumentoin\nmielessäni kaikkea ja kaikkia vastaan, etsin ympäriltäni turha-\nmaisuutta ja tuomitsen sen, tyhjänpäiväisyyttä ja tuomitsen sen,\npinnallisuutta ja tuomitsen sen, etsin itsepintaisesti tilanteita,\njoissa voin näkyvästi ja rohkeasti olla eri mieltä mistä tahansa\nkenen kanssa tahansa.\nJa tähän minua ajaa vimma, jota en saa hallintaani.\nVähän ajan kuluttua, aika pian, alan pitää ihmisistä.\nNeljässä päivässä ehdin kiintyä ihmisiin niin että pyydän kaik-\nkien puhelinnumeroita, halaan niitäkin, jotka eivät halua tulla\nhalatuksi, nieleskelen palaa kurkustani, vilkutan pitkään hyväs-\ntiksi, ja sitten tunnen oloni tyhjäksi.\nHankin tämän hurmaavan kirjan heti tuoreeltaan, koska se on Helsingin Kirjamessujen lukupiirikirjana. Ilmoittauduin Leena Landerin lukupiiriin, mutta siinä vaihtui kirja ja kirjailija. Käviköhän taas kerran niin, että Lander oli perääntynyt julkaisemasta kirjaansa ja jatkoi sen työstämistä. Hän kertoi eräässä kirjatapahtumassa, että ei aina malta päästää kirjaa käsistään. No, ei haittaa minua ollenkaan. Pirkko Saisio on mielikirjailijoitani. On hienoa saada osallistua juuri tähän lukupiiriin. Onko joku lukijoistani tulossa samaan tilaisuuteen? Siellä nähdään!\nP.S. Lisäys Kirjamessujen jälkeen. En sitten ollutkaan lukupiirissä. Aloitin aamulla kymmeneltä ja väsähdin ennen lukupiirin alkua, suunnittelu petti. HS:ssa on Suvi Aholan kirjoittama juttu Saisiosta. Saisio kutsuu itse katkelmallista tyyliään hortoilevaksi essehdinnäksi ja kertoo löytäneensä termin amerikkalaisen David Foster Wallacen esseekokoelmasta. Mikähän se termi mahtaa olla englanniksi?\nTunnisteet: elämäkerrat, Pirkko Saisio\nMai Laakso 4. lokakuuta 2014 klo 18.52\nKiitos mainiosta kirja-arviosta. Kiinnostuin :)\nMarjatta Mentula 4. lokakuuta 2014 klo 22.50\nKiva Mai, kun kiinnostuit! Saisio on hyvä ajan, tilanteiden ja ihmismielen kuvaaja. Tuntuu, että hän vain paranee vanhetessaan..\nUlla 4. lokakuuta 2014 klo 19.20\nVai on tuo nyt ilmestynyt. Saisio kuuluu lukemistooni. Aloitin lukemisen Elämänmenosta. Pidän tuosta enemmän kuin sitä seuranneesta kirjasta, vaikka sen tekijä kuvaa lähemmin minun käsitystäni Kalliosta. Siis ajallisesti. Mutta sekin varhempaa aikaa kuin minun Kallioni. Ehdottomasti luen tämän.\nMarjatta Mentula 5. lokakuuta 2014 klo 0.05\nUlla, tämä kannattaa lukea! Minä olin toisena varauslistalla kirjastossa, mutta kun messut ja lukupiiri siellä painoivat päälle, niin piti ostaa. Se kannatti kyllä, koska nyt tuntuu, että haluan lukea kirjan uudestaan.\nMinä olen nähnyt Elämänmenon vain tv-sarjana. Saisiohan on kirjoittanut paljon näytelmiä televisiolle ja vielä enemmän teatterille sekä näytellyt ja ohjannut. Hän on hyvin tuottelias ja monipuolinen taiteilija.\nDeekoo 4. lokakuuta 2014 klo 19.52\nPirkko Saisiolta en ole lukenut koskaan mitään, mutta olen katsonut loistavan Elämänmenoa tv-sarjan.\nVaikka olen nuorempaa ikäpolvea jaan osin alun asetelman: ”On ihmisiä, joista on vaivaannuttavaa panna ylioppilaslakki päähänsä..” tämän minä jaan, oli lakkiaisissa lainalakki ja sen jälkeen se ei ole ollut yo-lakkia päässä. Monet teennäiset juhlat vaivaannuttavat, mutta minusta naimisiin menossa eikä lasten kastamisessa ei ole itsessään mitään vaivaannuttavaa, juhlat ovat tosin osin jäykät. En koe mitään halua paljastaa tulojani, jos joku haluaa ne selville, kävelköön verotoimistoon ja kysyköön.\nIntouttava erilainen kirjoitus kirjasta :)\nMarjatta Mentula 4. lokakuuta 2014 klo 23.37\nSamoin - olen katsonut Elämänmenoa-sarjan kahteen kertaan. Se on todella loistava. Siinä Saisio ilmeisesti kuvaa aika paljon omaa työläistaustaista lapsuuttaan ja nuoruuttaan.\nTuossa Saision vaivaannuttavuus-listassa on muutamia, jotka ovat - ja olivat silloinkin - minusta todella väärinymmärrettyä vapautta, kuten sitoutumattomuuden korostaminen. Avioliittoa pidettiin poroporvarillisena, vapautta riistävänä instituutiona. Itse olen aina ajatellut, että ihmisten pitää uskaltaa sitoutua toisiinsa, mikä myös vapauttaa heidät ajelehtimasta. Silloin aatteita korostettiin niin paljon, että pidettiin pikkumaisena puhua ruuasta, rahasta ja mööpeleistä. Katsottiin, että on keskityttävä fiksumpiin asioihin. Joskus tämä vei myös tärkeilyksi, mitä olen nähnyt jossakin sketsissä hyvin käsiteltävän.\nSaisio on pohtinut 70-luvun opiskelijanuorison ajattelua paljon myös Kom -teatterille kirjoittamassaan näytelmässä Baikalin lapset.\nKiitos Deekoo! Varmaan joku toinen löytää tästä kirjasta ihan eri asioita.\nriittaliisaala@gmail.com 4. lokakuuta 2014 klo 21.32\nHerätit mielenkiintoni,kiitos siitä Marjatta!\nMarjatta Mentula 4. lokakuuta 2014 klo 23.40\nLuulen Riitta, että pidät tästä kirjasta. Tämä on jotenkin vaivattomasti syntyneen oloinen, rupatteleva, mutta syvällinen.\nLeena Lumi 7. lokakuuta 2014 klo 17.27\nMarjatta, ihan kuin mun elämästä '70-luvulta. Just noin kaikki se meni ja vähän vielä ylikin. Jotenkin, joskus minulle on tullut mieleen, että ei kai me hävetä tuota aikaa. Se oli kuitenkin aatteet on mun vaatteet tai tosinpäin;) Meillä oli ihanteita ja uskoimme mahdottomaan, Saimme elää sataa ja selvisimme hengissä. Nyt nuoret joutuvat ajattelemaan vain rahaa ja opiskelua ja että valismtuvatko akateemisiksi työttömiksi. Minä en edes tuntenut sanaa tyttömyys, kun työtarjouksia tuli, luin niitä kuin jotain kirjaa, vedin röökiä ja kuuntelin CCR:ää. Niistä sitten sai valita. Kovin meno oli ohi, mutta jumankauta: Me elimme!\nTämä kirja olisi ihan kiinnostava. En minä ikinä ehdi mihinkään lukupiireihin, nytkin on kirjakalenteri valmiina joululle asti. Ja messuilla tapaan kaikki heitä, jotka haluavat tavata minua, moikkaan muutaman kustantajan, tapaan muutaman kirjailijan, nautin kuoharia ja ostan herkkuja ruoka&viini-osaston puoelta, illat menevät ravintolassa illallista nauttien vaihtelevissa seurueissa. Hotellihuoneet ja illallispöydät varattu, nyt sitä ennen vain lukemista, lukemista.\nSaisiolla oli televisiossa hyvä se filmi, vai oliko se sarja, nimeltään Elämänmeno. Ritva Oksanen taisi olla pääosassa.\nMarjatta Mentula 7. lokakuuta 2014 klo 19.28\nOli siinä ajassa hävettävääkin, esim. se että niin täydellisesti lytättiin kaikki vanha. Sodan vastustaminen ei olisi vaatinut omien sotaveteraanien väheksyntää. Vasta meidän lastemme sukupolvi on palauttanut sotaveteraanien kunnioituksen.\nEn pitänyt myöskään tajunnan laajentamisesta huumeilla, johon alun hyvin ihanteellinen hippiaika sortui. Asuin USA:ssa 1970 -71, ja siellähän oli yliopiston kampuksella drop-out -alue, jossa asui surkeita huumeen orjia.\nEiköhän nykyään suhtauduta sukupuolisuuteenkin romanttisemmin kuin moni silloin, kun The Pill oli juuri keksitty.\nAika aikaansa kutakin. 60-luvun lopun ja 70-luvun opiskelijaradikalismiin liittyi paljon hyvää, kuten tuossa kirjoituksessani totesin, mutta myös paljon naiivia ajattelua ja käyttäytymistä, jota Saision lisäksi jotkut muutkin kirjailijat ovat teoksissaan pohtineet.\nMarjatta Mentula 7. lokakuuta 2014 klo 20.16\nMikä ihme kirjakalenteri, Leena?\nMinä jo merkkailin Messulehdestä kolmelle päivälle kiinnostavia kirjailijahaastatteluja. Me aiomme kuljeskella miehen kanssa suunnitellun, mutta joustavan aikataulun mukaan. Joka vuosi on törmätty yllättäen tuttuihin. Illalla kyläilemme sukulaisissa ja käymme leffassa.\nVielä Saisiosta. Minä olen pitänyt erityisesti hänen näytelmistään, Kom-teatterin Baikalin lapset oli häikäisevä: I\nihminen näyttämöllä yhtä aikaa nuorena itsenään ja nykyisenä itsenään käymässä vuoropuhelua mm. juuri nuoruden aatemaailmasta. Komissa on näyttelijöitä kahdessa sukupolvessa, joten yhdennäköisyyyskin oli taattu, esim. Saarelat ja Melasniemet.\nLeena Lumi 9. lokakuuta 2014 klo 17.23\nMarjatta, minä en käyttänyt ikinä huumeita, eikä kukaan meidän porukasta. Aika ihme kun muistaa kaiken.\nMyös se, että ei osattu kunnoittaa maan meille pelastaneita oli hurjaa, mutta minä en siihen henk.kohtaisesti lähtenyt ja tässäpä sitten onkin yksi teksti, jonka olen sen sata kertaa julkaissut ja siinä tulee esiin, miten yritettiin isänikin ansioita lytätä http://leenalumi.blogspot.fi/2011/12/hetki-lyo.html Voin paljastaa, että tätä on pyydetty saada pitää puheena erilaisissa tilaisuuksissa ja olen antanut.\nMeillä on ihan pieni väärinymmärrys siinä, mitä me olimme nuorina...Siis vaikka oltiin villjä ja oli The Pill ja punkku ja CCR ja se kaikki, meillä oli rajat, sillä meidän porukka oli samasta kylästä, koulukaupunki oli Pori, kaikkien vanhemmat tunsivat kaikkien vanhemmat, yhden isä oli pappi, yhden poliisi etc. Helsingissä varmaan oli oikeasti hurjempaa. Vain yksi onneton tulipalo meinasi tulla syyksemme, mutta ei sitten tullutkaan ja sekään teko ei olisi ollut tahallinen, vaan savukkeesta vahingossa alkanut: Paloi yksi pappila...\nMinä en ole ehtinyt messulehteä edes avata! Liian iso puutarha ja kaiken maailman valokaapeline vetoja, yöt luen....Kirjalista on ne kirjat, jotka aion lukea vielä tänä vuonna. Ja silti aina jää joku, jota en ehdi. Vähän kuin suvikirjalista, josta jää aina jotain lukematta.\nMe olemme siellä messuilla kaksi pävää, mutta Hesassa pe-su. Olen kaikille tutuilleni ilmoittanut, että puhelin on äänellä paitsi yhden lounaan ja yhden kirjailijatapaamisen aikana. Aina on tullut soittajia ja siellä on kiva velloa paikasta toiseen ja välillä poiketa viini&herkkupuolelle.\n"On tässä kaupungissa vaikeaa. kun jonkun löytää jota rakastaa..."\nMarjatta Mentula 9. lokakuuta 2014 klo 19.11\nLeena, minä kyllä tarkastelin ihan yleisesti ajan ilmiöitä.\nAi, mitenkäs minä itse sitten osallistuin ajan rientoihin? Aloitin opinnot jo 1969 Tampereen yliopistossa, jossa lakkoiltiin ja saatiin opiskelijoiden edustajat kaikkiin hallintoelimiin. Tämä oli osoitus ajalle ominaisesta aktiivisuudesta. Sitten vietinkin vuoden USA:ssa ja vaihdoin sieltä tultua Helsinkiin, jossa jotkut suhtautuivat minuun tosi epäilevästi Amerikka-vuoden takia. Minähän olin "kiltti tyttö", enemmänkin tarkkailija. Asuin USA:ssa avoliitossa, mikä ei ollut edes laillista, mutta ei siinä minusta ollut mitään ihmeellistä. Madisonissa saattoi marihuanasavuke kiertää yleisötilaisuuksissa ihmiseltä toiselle, minua se ei kiinnostanut yhtään, vaan ojensin sen vain seuraavalle. Ajatella - ei kulunut kauaa, muutama vuosi, kun kukaan ei olisi uskaltanut aidsin takia imeä savuketta, jota useampi kymmenen oli jo pitänyt suussaan. Ajalle oli tyypillistä tietty viattomuus ja sinisilmäisyys. Osallistuin myös rauhanomaiseen mielenosoitukseen, joka järjestettiin poliisin Kentin yliopistossa ampumien opiskelijoiden muistoksi. Sodanvastaisuus oli minun tärkein aatteeni - ja on yhä.\nNuoret ovat aina kapinoineet ja halunneet pukeutua huomiota herättävästi yms. Minä pidin todella oman nuoruuteni rennosta pukeutumisesta, Intia-mekot ja vapaat hiukset, ei meikkejä eikä laittautumista. Tämä oli radikaali muutos jakkupuku- ja pallokampaustyylin jälkeen. Vielä viisi vuotta aiemmin oli vahtimestari tarkistanut, etteivät tytöt tulleet Helsingin yliopistoon housuissa!\nOmien poikieni nuoruudessa oli grunge-muoti, muiden muotien ohessa. Kun pojat pukeutuivat resuisesti ja kasvattivat komeat pitkät hiukset, minusta se oli tosi sympaattista.\nMarjatta Mentula 20. lokakuuta 2014 klo 22.16\nVielä lisäys tuohon, mitä hävettävää hippiajassa: ne kommuunit, joissa alistuttiin jonkun hullun gurun valtaan ja harrastettiin vapaata seksiä. Juuri vähän aikaa sitten katsoin telkkarista itävaltalaisen kaverin tekemän dokumentin omasta lapsuudestaan tuollaisessa helvetissä. Paikassa järjestettiin juhla, jossa pyydettiin anteeksi lapsilta, joiden elämä oli tuhottu. Yksi haastateltu ihmettelee siinä, miten aikuiset ihmset saattoivat mennä noin halpaan\nUlla 28. lokakuuta 2014 klo 18.27\nMiten minä olen ohittanut Elämänmenon TV:ssä? Elämänmeno liikkui oikeassa paikassa mutta liian aikaisin. Ja Sonja O kävi täällä oli samassa miljöössä, mutta sekin liian aikaisin. Minulla lakki on kuulunut aina Vappuun Kaivopuistossa -80 ja 90-luvulla jne...\nMarjatta Mentula 28. lokakuuta 2014 klo 19.25\nMinulla on ollut tuo sama lakkisyndrooma kuin Saisiolla. Olen kokenut yo-lakin jotenkin pröystäilynä (turhaan tietysti!), koska olin perheeni ensimmäinen ja olosuhteiden vuoksi myös ainoa ylioppilas.\nAnonyymi 1. marraskuuta 2014 klo 0.27\nYlioppilaslakki on niin yleinen, siksi sen käyttäminen tuntuu nykyisin pöljältä, vähän sama kuin kertoisi kaikille: minäpä osaan lukea...ja sitä paitsi kirjoittaakin, ei siinä lakissa ole mitään hohtoa enää...\nMarjatta Mentula 1. marraskuuta 2014 klo 17.48\nMinusta tuntuu, että nyt sitä voisikin pitää juuri siksi, että se ei olisi niin paljon sosiaalisesti erottava asia, kun kaikilla on mahdollisuus lukea ylioppillaksi asti. Ennen kun oppikoulu oli kymmenvuotiaasta asti maksullista ja kaikki eivät päässeet opiskelemaan, se lakin käyttäminen tuntui nololta. Ei voinut iloita ylioppilaaksi pääsystä ja opiskelemisesta yleensäkään, kun se ei ollut kaikille taloudellisesti mahdollista. Siis minä helposti syysllistyvä en oikein voinut.\nAnonyymi 1. tammikuuta 2015 klo 17.14\nHei Marjatta! Löysin blogisi juuri luettuani Pirkko Saision Signaalin. Tykkäsin kovasti, ja kirjan päätyttyä tuntuu siltä kuin muidenkin Saision tämän "sarjan" kirjojen jälkeen, kuin olisi juuri hyvästellyt harvinaisen ystävän. Jotenkin Saision tyyli havainnoida ympäristöään ja kirjoittaa havainnoistaan tuntuu niin "omalta", vaikka elänkin ihan erilaista elämää ja olen eri ikäluokkaakin.\nMielenkiintoinen blogi, ja kiinnostava sukupolvikeskustelu. Mietin usein millainen olisin, jos olisin syntynyt joitakin vuosikymmeniä aikaisemmin, mitä joskus jostain syystä -tunnustettakoon tässä- haikailen (myönnetään, se on naiivia).\nToiv. Nimetön 35 v.\nMarjatta Mentula 1. tammikuuta 2015 klo 19.02\nHei Nimetön 35 v.!\nKyllä monet 60-lukulaiset myös liioittelevat silloista tiedostavuuttaan. Oltiin hippejä, kun oli se look, vaikka ei muuta. Ja niistä, jotka olivat mukana äärivasemmalla, moni on katunut tai hiljennyt.\nSinun ikäluokkasi on löytänyt musiikin. Ja nyt mennään aika harppauksin eteenpäin ihmisoikeuksissa. Aika näyttää, mikä jää näitä vuosikymmeniä määrittäväksi tekijäksi. Yksilöllisyys?\nHyviä lukemisia myös sinulle!\nAnonyymi 3. tammikuuta 2015 klo 22.33\nPelkäänpä, että juurikin tuo yksilöllisyys, tai tarkemmin sanoen yksilökeskeisyys. Se mitä olen entisiltä ajoilta kaihonnut, siis niiltä ajoilta joita en itse ole elänyt, on juuri sosiaalisempi näkökulma asioihin, yhteiskunnallisempi. Sellaista puolta asioista ehkä ymmärrettiin silloin paremmin kuin nyt...?\nTuo on varmasti totta mitä kirjoitat, että oltiin hippejä kun muutkin olivat, eivätkä kaikki olleet niin tiedostavia kuitenkaan, joukon mukana mentiin.\nMarjatta Mentula 3. tammikuuta 2015 klo 23.02\nKyllä, ne ajat olivat paljon yhteisöllisempiä, mikä oli parempi.\nOli kiva, kun tavattiin ihmisiä asioiden ja keskustelun vuoksi, ei tarjoilujen. Tarjolla iltatapaamisissa saattoi olla vain teetä ja sämpylöitä. Nyt tapaamiset jäävät monesti, kun pitäisi tarjota hieno päivällinen.\nEnnen oli kouluissa keskeisenä tavoitteena solidaarisuus. Sitten se sana hävisi ja alettiin korostaa yksilöllisyyttä. Nyt on kyllä taas alettu puhua vakavasti yhteisöllisyyden puolesta, joten ehkä jo ollaan menossa parempaan suuntaan.\nTerveiset mökiltä! Elämisentasoni täällä kohosi huomattavasti, kun vesi lämpeni niin että uskaltauduin uimaan, ja eilen jopa pesin hiuksen...\nAlma Weselius (1)\nIda Pimenoff (1)\nMika Kukkonen (1)


Perustaitoja elämään ja harrastuksiin -verkkokurssi — HaunPaikka Osk\n<iframe style="width:300px;height:360px" src="https://holvi.com/shop/haunpaikka/product/4ca93f6f5770d9772224456e7aed4489/embedded/" frameborder="0"></iframe>\nNyt sinulla on ainutlaatuinen mahdollisuus päästä treenaamaan monen eri huippuammattilaisen ohjauksessa, kotona, pihalla tai hallissa. Kurssilla pääset valikoimaan juuri sinulle ja koirallesi sopivia harjoituksia suuresta kirjastosta. - kurssin materiaalit jäävät pysyvästi käyttöösi Ostettuasi kurssin lähetän sinulle henkilökohtaisen koodin ja ohjeet miten saat sen aktivoitua. Tarvittaessa opastan sinua.\nHaunPaikka tarjoaa tähän erillisestä lisämaksusta (19€/ kk) 1. Pääsyn vertaisryhmään, jossa voit jakaa videoita, kysymyksiä, havaintoja (vapaaehtoinen) 2. Videoiden jakaminen (Whatsapp) suoraan kouluttajalle 3. Palaute omista videoista henkilökohtaisesti kaksi kertaa viikossa viestillä. Mahdollisuus myös tarvittaessa liveneuvontaan erikseen sovittaessa.


Jokiristeily: Romanttinen Reininlaakso | Risteilykeskus\nStrasbourg–Koblenz–Strasbourg: Romanttinen Reininlaakso\nStrasbourg – Rüdesheim – Koblenz – Mainz – Mannheim – Strasbourg\nMatkaa jokialuksen kyydissä Strasbourgista Koblenziin ja takaisin kuudessa päivässä. Rein lipuu ohi Antiikin Rooman aikaisten linnoitusten, vehmaiden Reininmaan viinitarhojen ja lukuisten UNESCO:n maailmanperintökohteiden. Näe Strasbourgin keskiaikaisen kaupungin värikkäät katot, Rüdesheimin Drosselgasse-ostoskatu ja ”neliökaupunki” Mannheimin.\nRisteilyajankohta: 2021: useita lähtöjä touko-lokakuussa (6 pv)\nPÄIVÄ 1: Strasbourg\nJokiristeily Romanttisen Reinin maisemiin alkaa Ranskan Strasbourgista. Kaupunki tunnetaan lempinimellä Euroopan pääkaupunki. Sen lisäksi, että Euroopan parlamentin päämaja sijaitsee Strasbourgissa, monet muut EU:n instituutiot ja kansainväliset järjestöt kokoontuvat siellä. Kaupungin hurmaavat mukulakivikadut ja hirsitalot johdattelevat Petit France kaupunginosaan, joka muodostaa osan UNESCO:n maailmanperintökohteesta Grand Îlestä, kaupungin historiallisesta keskustasta. Laivaan nousu alkaa iltapäivällä ja miehistö esitellään tervetuliaiscocktailien yhteydessä. Halutessasi voit lähteä yölliselle veneretkelle vanhankaupungin läpi.\nPÄIVÄ 2: Rüdesheim\nAamu vietetään laivalla. Rüdesheim on viehättävä viinikaupunki Reininlaakson syleilyssä. Hyppää turistijunan kyytiin, maistele viinejä tai vieraile Mechanical Music Cabinet museossa. Voit myös valita patikkaretken viinitarhoille. Illallisen jälkeen on aikaa tehdä kävelyretki Drosselgasse-kadulle, jolta löytyy runsaasti kahviloita, baareja ja elävää musiikkia. Kokeile vaikka Rüdesheimer Kaffe -kahvijuomaa, joka saa potkunsa paikallisesta Asbach brandystä. Juoma tarjoillaan tyypillisesti keraamisesta mukista, joka on koristeltu Reinin maisemilla.\nPÄIVÄ 3: Rüdesheim – Koblenz\nAamulla matka jatkuu kohti Koblenzia. Voit tutustua kaupunkiin ja Deutsches Eckin, ”saksalaisen kulman”, kuuluisaan niemialueeseen omatoimisesti. Rein kohtaa sivuhaaransa Moselin niemenkärjessä. Niemialueen lisäksi kaupungin nähtävyyksiin kuuluvat muun muassa vaaliruhtinaan hulppea linna ja Stolzenfelsin uusgoottilainen linna. On myös mahdollista lähteä tutustumaan Koblenzin vanhaankaupunkiin laivaisännän tai -emännän johdolla.\nPÄIVÄ 4: Koblenz– Mainz\nAamu vietetään laivalla, sen suunnatessa kohti Mainzia. Kaupunki perustettiin Antiikin Rooman aikaan armeijan vartioasemaksi. Nykyisin 2000-vuotinen kaupunki on yksi Reinin merkittävimmistä kohteista. Mainzissa on mahdollista lähteä opastetulle kaupunkikierrokselle ja Gutenberg museoon, tai tutustumaan Reininmaan viinitarhoihin. Kaupungissa on useita museoita ja palatseja, joihin voi tutustua myös omatoimisesti.\nPÄIVÄ 5: Mainz – Mannheim\nJokialus jatkaa Mainzista Mannheimiin. 1600-luvulla perustettu ”neliökaupunki” on kehittynyt moderniksi kulttuurikaupungiksi. Sekä maailman ensimmäinen pyörä, auto että rakettilentokone on valmistettu Mannheimissa. Tärkeimpiä nähtävyyksiä ovat Mannheimin barokkilinna, jota käytetään tätä nykyä yliopistorakennuksena, Wasserturm vesitorni sekä Luisenpark puisto. Varustamo järjestää päiväretken Heidelbergiin. Tämä saksalainen ”romantiikan kaupunki”, on suosittu matkakohde satulinnoineen. Risteilyn viidentenä päivänä laivalla järjestetään gaalailta.\nPÄIVÄ 6: Strasbourg\nNauti viimeinen buffet-aamiainen ennen laivalta poistumista. Risteily päättyy.\nStrasbourg–Koblenz–Strasbourg: Romanttinen Reininlaakso /\nThe Romantic Rhine Valley and the Rock of the Lorelei (CSJ_PP)\nLähdöt 2021: 13.10., 14.10., 16.10., 19.10., 20.10., 25.10.\nLaivat: MS Lafayette, MS Léonard de Vinci, MS Gérard Schmitter, MS La Boheme, MS Monet, MS France\nHinta alk. 850 €/hlö jaetussa kahden hengen hytissä.\n6 päivän risteily täysihoidolla (ensimmäisen päivän illallisesta viimeisen päivän aamiaiseen)


Historia jatkuu...: Charlottesville – ”tämä ei ole sitä, mitä me olemme”\nPauli räsänen 17. elokuuta 2017 klo 4.36\nJuuri tämänkaltaisen sisäisten hajoamisprosessien vuoksi,yhdysvallat tarvitsee uskottavaa ulkoista vihollista,siksi liberaalit ovat rakentaneet venäjän.\nUusin veto puolestaan ja lähempänä realismia on neuvonantaja Bannonin antamasaan liberaalilehdelle haastattelussa todennun, ettei sotaa Pohjois-Koreaa vastaan tule,vaan yhdysvaltain täytyy hegemonista asemaansa puolustaakseen ryhtyä kauppasotaan Kiinaa vastaan.\nJos perinteisen polittisen menon edustajat savustavat Trumpin ja Bannonin asemistaan,silloin yhdysvalloissa lipsahdetaan, kuin huomaamatta sisällisodan kaltaiseen tilaan.\nMerkillepantavaa on, kuinka venäjävastaiset uudet sanktiot taitavat jäädä pelkästään puheiden asteelle,nimittäin Bnnnonin kaavailemassa taloussodan asemassa venäjästä on pakko yhdysvaltain saada strateginen kumppani Kiinan mantereellisen vaikutusvallan kasvun esteeksi.\nPekka Tikka 17. elokuuta 2017 klo 5.19\nEn jaksa uskoa, että Trumpin ja Bannonin väistyminen johtaisi sisällissodan kaltaiseen tilaan. Perustelen tätä jo sillä, että suuri (suurin) osa republikaaneista tuntisi helpotusta, jos nämä kaksi joutuvat syrjään. Bannon sotkeutuu todennäköisesti omiin äkkivääriin strategioihinsa. Mieshän on täysmätä juonija. Ei hänen varaansa voi rakentaa mitään, ei ainakaan maailmanrauhaa.\nBannonissa houkuttaa liikaviisaus, joka kääntyy itseään vastaan. Pidän ihmeenä, jos hän ei saa potkuja tehtävästään. Ainoa asia, joka voi pitää hänet virassaan on se, että hän tietää liikaa Trumpin hallinnosta.\nPauli räsänen 17. elokuuta 2017 klo 8.21\nUus liberalismin tuottama polittinen tilanne kehittyy hiljaleen.\nOn muuten varsin mielenkiintoista, kuinka hienossa symbioosissa tuo idea elää autoritäärisessä kapitalismissa,kuten Kiinassa ja nyt myös Venäjällä.\nAuvo Rouvinen on esittänyt mainioissa talousblogeisaan,että jokaisen stalinistin tulisi kurkkusuorana kannattaa uusliberalismia,koska tuon talouspolittisen suuntauksen seurauksena luodaan otolliset olosuhteet juuri stalinistiselle vallankäytölle ja joukkojen hallinnalle.\nEi suotta Bannon ole ilmoittanut olevansa leninisti,hänen vihansa yhdysvaltalaisia liittovaltion valtarakenteita on sitä tasoa,että jää oikeasti vaan odottamaan amerikkalaisen version Stalinista ilmaantumista.


Kolme USA:n merijalkaväen jäsentä katosi lento-onnettomuudessa Australiassa - Keskisuomalainen\nUlkomaat 06.08.2017 07:32\nKolme USA:n merijalkaväen jäsentä katosi lento-onnettomuudessa Australiassa\nMerijalkaväen MV-22 Osprey kone putosi mereen Australian rannikolla Queenslandin osavaltion rannikolla lauantaina.\nKolme Yhdysvaltain merijalkaväen miehistön jäsentä katosi lentokoneen pudottua Australiassa lauantaina. Merijalkaväen MV-22 Osprey kone putosi mereen Australian rannikolla Queenslandin osavaltion rannikolla.\nMiehistön 23 jäsentä saatiin pelastettua nopeasti onnettomuuden jälkeen, mutta kolme jäi kadoksiin etsinnöistä huolimatta, Yhdysvaltain armeija tiedotti. Kadonneita etsittiin lentokoneiden ja laivojen avulla.\nMV22-koneet muistuttavat tavallista konetta, mutta ne pystyvät nousemaan ja laskeutumaan kuin helikopteri. Koneet ovat myös nopeampia kuin helikopterit.\nVuoden 2000 huhtikuussa 19 merijalkaväen miehistön jäsentä kuoli MV-22-koneen onnettomuudessa Yhdysvalloissa.


Kimi Räikkönen sai kovan luokan tukijan: Mika Häkkinen asettui puolustamaan suomalaista kohukolarin jälkeen - ”siinä tapahtui kolme asiaa”\n11.07.2018 klo 19:47\nKimi Räikkönen sai monen mielestä kyseenalaisen 10 sekunnin aikasakon törmäilystään Silverstonen osakilpailussa.\nKimi Räikkönen sai tukea Mika Häkkiseltä. EPA / AOP\nRäikkönen osui kotikentällään ajaneeseen Lewis Hamiltoniin, ja tuomaristo katsoi kolarin Räikkösen syyksi ja rangaistuksen arvoiseksi. Mika Häkkinen oli toista mieltä. Kaksinkertainen maailmanmestari linjasi tuoreessa vedonlyöntiyhtiön kolumnissaan, että törmäys oli normaali kisatilanne ja vahinko.\n- Siinä mutkassa tapahtui kolme asiaa, Häkkinen lähti perkaamaan.\nEnsimmäiseksi syyksi Häkkinen näki sen, että Räikkönen vain pyrki asemoimaan itsensä näkemäänsä tyhjään tilaan. Toiseksi Häkkinen nosti esiin sen, että Räikkönen pyrki pääsemään Sebastian Vettelin imuun, jottei tämä pääsisi hetimmiten karkuun. Kolmanneksi Häkkinen aprikoi, ettei Räikkösen auto ollut täysin kunnossa.\n- Hän lukitsi renkaansa muutamaan otteeseen kisan aikana, ja luulen, ettei auto täysin totellut häntä siinä kohdassa.\nHäkkinen kertoo ymmärtävänsä, että tilanne herätti raivoa, kun kyseessä oli juuri Hamiltonin kotikisa. Seuraukset olisivat kenties olleet erilaiset, mikäli törmäyksen kohde olisi ollut kuka tahansa muu.\n- Lewis Hamilton on brittiläisten formulafanien kansallissankari, ja ymmärrän täysin, miten he tuohtuivat.\nRäikkönen oli Silverstonen kisassa lopulta kolmas. F1-kausi jatkuu puolentoista viikon päästä Saksan Hockenheimissa.\nKatso videolta Britannian GP:n tulokset.\n”Kaikkien pitäisi toimia kuin Kimi Räikkönen” - arvostettu F1-toimittaja vertaa valittavia kuskeja jalkapalloilijoihin


Koivuhaan täydennysrakentaminen | Optiplan\nVärikäs sisääntulokortteli Tikkurilaan\nVantaan Koivuhaan täydennysrakentaminen perustuu alueelliseen hankekehitykseen, jossa Optiplan on toiminut aina asemakaavan viitesuunnittelusta alkaen. Kokonaan rakennuttuaan alueesta muodostuu Tikkurilan alueen sisääntulomaamerkki.\nKoivuhaan asuinkorttelit perustuvat alueelliseen täydennysrakentamishankkeeseen, jossa Vantaan Energian entisestä varikko- ja varastoalueesta kehitettiin Tikkurilan alueen sisääntulokortteli ja maamerkki lännestä saavuttaessa. Alue sijoittuu pienkerrostaloalueen, pientaloalueen ja teollisuusalueen vaihettumiskohtaan ja muodostaa tässä monimuotoisessa ympäristössä selvärajaisen asuinalueen reunan. Optiplan on toiminut asemakaavan viitesuunnittelijana ja laatinut toteutussuunnitelmat Tikkurilantien puolen asuinkorttelille.\nPerinteisen ruutukaavan umpikortteleista aiheensa saava ratkaisu koostuu pääosin nelikerroksisista asuinkerrostaloista, joskin kaupunkikuvallisesti ja toiminnallisesti tärkeitä kulmia on korostettu korkeilla, kahdeksankerroksisilla rakennusmassoilla. Korkeimpien osien alimpaan kerrokseen sijoittuu liike- ja kokoontumistiloja. Rakennusten julkisivut ovat pääosin rapattuja ja toistavat perinteisen kaupungin voimakkaita terrakotan värejä. Ilmettä on kevennetty valkoisin kehysaihein, jotka luovat oman sattumanvaraisen rytminsä julkisivuihin. Sisäpihoiltaan korttelit ovat vaaleansävyisiä, mikä korostaa julkisen ja yksityisemmän alueen eroa.\n24 900 br-m2


Linja-autoliikenne siirtyy Karjaan matkakeskukseen - Raasepori\nLinja-autoliikenne siirtyy Karjaan matkakeskukseen\nEtusivu > Linja-autoliikenne siirtyy Karjaan matkakeskukseen\nKarjaalla on avattu uusi matkakeskus 9.12.2019. Linja-autojen käynnit Karjaan vanhalla linja-autoasemalla ovat päättyneet ja siirtyneet matkakeskukseen. Matkakeskuksen linja-autolaitureiden ja rautatieaseman junalaitureiden välillä on suora kulkuyhteys alikulkutunnelin kautta, sekä uuden sillan kautta.\nMatkakeskuksen varustusta täydennetään\nMatkakeskuksen rakentaminen on vielä kesken ja varustusta täydennetään vielä penkeillä, pysäkkikatoksella, jäteastioilla ja digitaalisilla infotauluilla. Pahoittelemme mahdollista työn myöhästymisestä koituvaa haittaa.


13.4.4.3.3 Vieras kieli, A1 -oppimäärä, kiina | Perusopetuksen opetussuunnitelma | TreOPS\nVuosiluokkaistetut A1-kiinan kielen opetuksen tavoitteet, oppimisen tavoitteet ja opetuksen sisällöt 1. luokan lopussa\nTutustutaan Kiinaan ja keskustellaan, mitä oppilaat jo tietävät Kiinasta ja kiinan kielestä.\nS3 Pohditaan, miten voi toimia, jos osaa kiinan kieltä vain vähän. Harjoitellaan erilaisten viestinnässä tarvittavien apukeinojen, kuten eleiden, ilmeiden, piirtämisen ja sovellusten käyttöä. Harjoitellaan sanojen merkitysten päättelyä asiayhteyden, yleistiedon tai muiden kielten osaamisen perusteella.\nS3 Harjoitellaan käyttämään arjen vuorovaikutustilanteissa kiinan kielelle ja kulttuurille tyypillisimpiä kohteliaisuuden ilmauksia, kuten tervehtiminen, hyvästely, kiittäminen ja avun pyytäminen. Harjoitellaan luontevaa reagointia vuorovaikutustilanteissa.\nS3 Sisältöjen valinnan lähtökohtana ovat oppilaiden arki ja kiinnostuksen kohteet. Sisältöjä valitaan yhdessä oppilaiden kanssa. Oppilas tutustuu puhuttuihin teksteihin sekä arjessa kuuluvaan ja näkyvään kieleen.\nOhjataan oppilasta tunnistamaan ja ymmärtämään joitakin kiinan kielen aakkosia ja yksinkertaisiin kuviin perustuvia kirjoitusmerkkejä ja ilmauksia oppilaille tutuissa tilanteissa.\nKuunnellaan ja havainnoidaan kiinan kielen ääntämistä ja sävelkulkuja. Ymmärtämistä harjoitellaan esimerkiksi laulujen, leikkien, lorujen, tarinoiden, kuvien ja sovelluksien avulla.\nS3 Sisältöjen valinnan lähtökohtana ovat oppilaiden arki ja kiinnostuksen kohteet. Sisältöjä valitaan yhdessä oppilaiden kanssa. Tutustutaan kiinan kielen ääntämiseen. Sanastoa ja fraaseja harjoitellaan osana vuorovaikutusta erilaisissa oppilaille tutuissa tilanteissa sekä esimerkiksi kuvien, laulujen, leikkien, lorujen, tarinoiden, draaman sekä pelien ja sovellusten avulla.\nVuosiluokkaistetut A1-kiinan kielen opetuksen tavoitteet, oppimisen tavoitteet ja opetuksen sisällöt 2. luokan lopussa\nS2 Pohditaan, miten kieliä opitaan ja miten kieliä voi oppia. Harjoitellaan erilaisia tapoja opiskella kiinan kieltä. Harjoitellaan arvioimaan omaa kielitaitoa itse- ja vertaisarvioinnin keinoin käyttämällä esimerkiksi Eurooppalaista kielisalkkua.\nS3 Totutellaan käyttämään arjen vuorovaikutustilanteissa kiinan kielelle ja kulttuurille tyypillisimpiä kohteliaisuuden ilmauksia, kuten tervehtiminen, hyvästely, kiittäminen ja avun pyytäminen. Harjoitellaan luontevaa reagointia vuorovaikutustilanteissa.\nS3 Sisältöjen valinnan lähtökohtana ovat oppilaiden arki ja kiinnostuksen kohteet. Sisältöjä valitaan yhdessä oppilaiden kanssa. Oppilas tutustuu ensisijaisesti puhuttuihin teksteihin ja vähitellen myös kirjoitettuihin teksteihin (yksittäiset sanat ja fraasit) sekä arjessa kuuluvaan ja näkyvään kieleen. Kuunnellaan, havainnoidaan ja harjoitellaan kiinan kielen ääntämistä sekä sana- ja lausepainoa, puherytmiä ja intonaatiota. Ymmärtämistä harjoitellaan esimerkiksi laulujen, leikkien, lorujen, tarinoiden, kuvien ja sovelluksien avulla.\nS3 Sisältöjen valinnan lähtökohtana ovat oppilaiden arki ja kiinnostuksen kohteet. Sisältöjä valitaan yhdessä oppilaiden kanssa. Harjoitellaan runsaasti ja monipuolisesti kiinan kielen ääntämistä sekä sana- ja lausepainoa, puherytmiä ja intonaatiota. Sanastoa ja fraaseja harjoitellaan osana vuorovaikutusta erilaisissa oppilaille tutuissa tilanteissa sekä esimerkiksi kuvien, laulujen, leikkien, lorujen, tarinoiden, draaman ja pelillistämisen avulla. Tarjotaan mahdollisuuksia tutustua vähitellen kirjoittamiseen yksinkertaisiin kuviin perustuvien kirjoitusmerkkien mallien avulla.


Olet Suomessa | Maahanmuuttovirasto\nKoronaviruksen vaikutus asiakkaisiin Suomessa\nLue tältä sivulta päivitetyt ohjeet hakemiseen ja palvelupisteessä asioimiseen koronavirusepidemian aikana.\nKatso tästä ohjeet, kun olet\nhakemassa Suomen kansalaisuutta\nhakemassa uutta oleskelulupakorttia\nhakemassa muukalaispassia tai pakolaisen matkustusasiakirjaa\nvarannut ajan palvelupisteeseen\njättänyt hakemuksesi sähköpostilla tai postilla ennen 1.9.\nhakenut lupaa ulkomailla, mutta et voi matkustaa hakemaan sitä\nOlet hakemassa oleskelulupaa tai jatkolupaa Suomessa\nJos lupasi on päättymässä lähiaikoina, saat hakemuksesi vireille verkkopalvelussamme Enter Finlandissa.\nKun haet jatkolupaa tai pysyvää oleskelulupaa, sinun pitää olla Suomessa. Jatkolupaa ja pysyvää oleskelulupaa et voi hakea, jos olet Suomen ulkopuolella.\nYleensä tunnistautumisen pitää tapahtua palvelupisteessä kolmen kuukauden kuluttua siitä, kun hakemus on laitettu vireille.\nKoronavirustilanteen takia tunnistautumisaikaa on toistaiseksi pidennetty 1.6.2022 asti.\nVoit tehdä suurimman osan hakemuksista Enter Finland -palvelussa osoitteessa enterfinland.fi.\nVerkkopalvelu Enter Finland on nopein ja edullisin tapa saada hakemus vireille.\nEnter Finland ohjaa sinua eteenpäin hakemuksen täyttämisessä.\nMaksa hakemus ja seuraa sen käsittelyä Enter Finlandissa.\nSaat vireilläolotodistuksen Enter Finlandista.\nVoit käyttää Enter Finlandia, vaikka sinulla ei olisi verkkopankkitunnuksia. Riittää, että sinulla on sähköpostiosoite.\nVaraa aika ajanvarauspalvelussamme. Varattavia aikoja vapautuu koko ajan. Varaa aika tunnistautumiselle ensisijaisesti itse. Ilmoita samalla Enter Finlandissa, milloin aikasi on.\nJos vapaita aikoja ei ole, odota rauhassa ja katso myöhemmin ajanvaraustilannetta. Voit asioida palvelupisteissä vuoronumerolla kiireellisissä asioissa. Vuoronumerot on tarkoitettu vain hakemusten jättämistä varten.\nJos haet jatkolupaa ja olet tunnistautunut Enter Finlandissa, sinun ei kaikissa tapauksissa tarvitse asioida palvelupisteessä. Sinun pitää kuitenkin olla Suomessa, koska jatkolupaa et voi hakea, jos olet Suomen ulkopuolella. Voit tunnistautua Enter Finlandissa vahvasti verkkopankkitunnuksilla, kansalaisvarmenteella tai mobiilivarmenteella. Palvelu kertoo sinulle, tarvitseeko sinun asioida palvelupisteessä vai riittääkö pelkkä sähköinen tunnistautuminen. Jos käynti palvelupisteessä vaaditaan, varaa aika ajanvarauspalvelustamme.\nVoit jättää jatkolupahakemuksen Enter Finlandissa, vaikka olisit hakenut ensimmäistä lupaa paperilla.\nHaet Suomen kansalaisuutta\nTee hakemuksesi Enter Finlandissa tai täytä paperihakemus ja varaa aika palvelupisteeseen.\nYleensä tunnistautumisen pitää tapahtua palvelupisteessä kolmen kuukauden kuluttua siitä, kun hakemus on laitettu vireille. Koronavirustilanteen takia tunnistautumisaikaa on toistaiseksi pidennetty 1.6.2022 asti. Tarkennamme ajanjaksoa tarvittaessa poikkeusolojen keston mukaan.\nLaita hakemuksesi vireille vasta sitten kun täytät vaaditut kansalaistamisen edellytykset ja sinulla on siitä tarvittavat todistukset, kuten esimerkiksi kielitodistus.\nOleskelulupasi ja passisi pitää olla voimassa, vaikka sinulla olisi kansalaisuushakemus vireillä.\nJos olet jo hakenut Suomen kansalaisuutta, odota rauhassa päätöstä. Kansalaisuushakemusten käsittely on ruuhkautunut. Lue lisää asiakastiedotteesta Kansalaisuushakemusten käsittelyssä ruuhkaa.\nKielitutkinnoista saa lisätietoa opetushallituksen verkkosivuilta\nLisätietoa kielitutkintojen aikataulumuutoksista löydät opetushallituksen verkkosivuilta.\nOlet saanut täydennyspyynnön\nVastaa täydennyspyyntöihin ensisijaisesti Enter Finlandissa. Jos et ole hakenut verkossa, lähetä meille vastauksesi täydennyspyynnössä olevien ohjeiden mukaisesti.\nJos olet saanut täydennyspyynnön hakemuksen käsittelymaksusta, maksa se poikkeuksellisesti Maahanmuuttoviraston tilille FI86 1804 3000 0154 04 (Nordea). Kirjoita tilisiirron viestiosaan asiakasnumerosi ja hakemasi luvan nimi. Lähetä kuitti maksusta sähköpostilla osoitteeseen [email protected] tai postissa osoitteeseen Maahanmuuttovirasto, PL 10, 00086 Maahanmuuttovirasto.\nOlet hakenut lupaa ulkomailla, mutta et voi matkustaa hakemaan sitä\nJos olet jostain syystä Suomessa, etkä pääse matkustamaan siihen maahan, jossa olet hakemuksen jättänyt, voit saada päätöksen poikkeuksellisesti Suomessa. Maahanmuuttovirasto tarvitsee osoitteen, johon päätös lähetetään. Ole yhteydessä Maahanmuuttovirastoon välittömästi, kun tiedät tilanteesi. Ilmoita osoitteesi samalla tavalla kun vastaisit lisäselvitykseen.\nJos olet tehnyt hakemuksesi Enter Finland -verkkopalvelun kautta, kirjaudu palveluun ja lähetä viesti sitä kautta.\nNäin vastaat täydennyspyyntöön Enter Finland -palvelussa (video)\nJos olet tehnyt hakemuksesi paperilomakkeella, lähetä viesti sähköpostilla osoitteeseen [email protected] tai postita se.\nEt voi hakea päätöstä tai oleskelulupakorttia Maahanmuuttoviraston palvelupisteistä.\nOlet hakenut turvapaikkaa Suomesta\nSuomessa turvapaikkaa haetaan henkilökohtaisesti poliisin tai rajatarkastusviranomaisen luona. Voit myös koronavirustilanteen aikana tulla Suomeen ja jättää turvapaikkahakemuksen. Turvapaikkaa hakeva henkilö päästetään Suomeen. Ilmoita heti rajatarkastusviranomaiselle, että haluat hakea turvapaikkaa.\nMaahanmuuttovirasto järjestää puhutteluja usein videoyhteydellä\nPuhutteluja järjestetään tällä hetkellä normaalisti. Et voi kuitenkaan osallistua puhutteluun, jos sinulla on koronaan viittaavia oireita tai olet altistunut koronavirukselle. Tämän takia turvapaikanhakijoiden puhutteluja voidaan joutua siirtämään toiseen ajankohtaan normaalia useammin.\nPuhuttelut järjestetään mahdollisimman usein videoyhteydellä. Se tarkoittaa, että sinä osallistut puhutteluun vastaanottokeskuksesta tai säilöönottokeskuksesta ja Maahanmuuttoviraston työntekijä on Maahanmuuttovirastossa. Joskus myös sinä voit olla Maahanmuuttovirastossa, mutta osallistut puhutteluun videoyhteydellä toisesta tilasta kuin Maahanmuuttoviraston työntekijä. Puhuttelu voidaan pitää myös tilassa, jossa sinun ja Maahanmuuttoviraston työntekijän välillä on läpinäkyvä suojaseinä.\nJos sinulla on turvapaikkapuhuttelu tulossa, varaamme sinulle ajan ja saat kutsun puhutteluun. Kutsussa on puhuttelupaikan tarkka osoite ja kellonaika.\nNäin saat päätöksen tiedoksi\nJos turvapaikkapäätös voidaan lähettää sinulle postitse, eikä tiedoksiantoon tarvitse varata tulkkia, saat sen ainoastaan postitse tiedoksi, kuten normaalistikin. Päätös lähetetään saantitodistuksella.\nTieto päätöksestä turvapaikkahakemukseen kerrotaan yhä useammin videoyhteydellä\nMaahanmuuttovirasto ja vastaanottokeskus sopivat ajankohdan tilaisuudelle, jossa päätös tulkataan sinulle. Vastaanottokeskuksen työntekijä kertoo sinulle ajankohdan, milloin otamme sinuun yhteyttä.\nKun olemme tehneet turvapaikkahakemukseesi päätöksen, varaamme sinulle ajan päätöksen kuulemiseen.\nSaat tiedon tilaisuuden ajankohdasta vastaanottokeskuksen työntekijältä.\nOtamme sinuun yhteyttä videoyhteydellä ajankohtana, jonka vastaanottokeskus on ilmoittanut sinulle. Voimme myös poikkeuksellisesta syystä kertoa tiedon päätöksestä sinulle puhelimitse. Silloin soitamme sinulle vastaanottokeskuksen numeroon.\nTilaisuuteen on varattu tulkki, joka tulkkaa kaiken keskustelumme. Tulkki tulkkaa puhelimitse tai videoyhteydellä.\nSaat päätöksen tiedoksi sen jälkeen postitse. Päätös lähetetään saantitodistuksella.\nMyös alaikäiset, ilman huoltajaa olevat turvapaikanhakijat ja heidän edustajansa saavat päätökset tiedoksi näin.\nPäätöksen kertominen puhelimitse tai videoyhteydellä ei vaikuta aikaan, joka sinulla on valittaa päätöksestä. Valitusaika lasketaan siitä päivästä, kun olet vastaanottanut päätöksen postitse.\nMyös ilman huoltajaa olevan lapsen päätöksen tiedoksiantopäiväksi merkitään se päivä, jolloin kirje on luovutettu vastaanottajalle.\nJos päätös lähetetään vain edustajalle, valitusaika alkaa siitä päivämäärästä, kun kirje on luovutettu edustajalle.\nJos päätös lähetetään sekä edustajalle että lapselle, kummankin valitusaika lasketaan erikseen. Kummankin osalta valitusaika alkaa siitä päivämäärästä, kun kirje on luovutettu vastaanottajalle.\nTiedote ”Maahanmuuttovirasto kertoo tiedon turvapaikkapäätöksestä puhelimitse tai videoyhteydellä” löytyy useilla kielillä sivulta migri.fi/esitteet-ja-julkaisut.


Eräs Dagens Industrin haastattelema ruotsalaisanalyytikko pitää varmana asiana sitä, että amerikkalainen SBC Communications on tarjonnut TeliaSoneralle omistamiaan osakkeita tanskalaisessa TDC:ssä.\n"Yhtä varmaa on myös se, että TeliaSoneran toimitusjohtaja Anders Igel kieltäytyi ostamasta."\n"TDC:n tapaus ja TeliaSoneran tiukka linja olla nostamatta tarjoustaan virolaisesta Eesti Telekomista merkitsevät sitä, ettei Igel suostu yritysostoihin hinnalla millä hyvänsä. Tämä on osakkeenomistajille hyvä uutinen", analyytikko toteaa.\nTeliaSoneran kurssi kohosi torstaina Tukholmassa 20 äyriä 31,80 kruunuun. Helsingin pörssissä kurssi nousi runsaat puoli prosenttia 3,48 euroon.\n"Markkinoilla TeliaSoneran osakkeeseen on hinnoiteltu mahdollisista yritysostoista johtuva riskipreemio. Nyt tämän preemion mahdollisuus voidaan ainakin TDC:n suhteen poistaa", eräs analyytikko sanoo DI:ssä.\nEesti Telekomin eilen purkautuneet kaupat merkitsevät sitä, että TeliaSoneran kassassa riittää rahaa mahdollisesti omistajille jaettavaksi. Monet osakkeenomistajat kyttäävät nyt ylimääräisen osingon jakamista jollakin aikavälillä.\nYhtiön pienosakkaat ovat jo aiemmin olleet sitä mieltä, ettei Anders Igel saa yrityskaupoista osakkeenomistajien kannalta parempaa tuottoa, vaan yhtiön kannattaisi jakaa ylimääräiset rahat suoraan sijoittajille.\nMyös suuromistaja Ruotsin valtio on iskenyt silmänsä TeliaSoneran ylikapitalisaatioon eli vahvaan taseeseen.\nMarkkinoilla arvellaan, että TeliaSoneran lihakset riittäisivät nykykunnossa noin 30 miljardin Ruotsin kruunun arvoisiin yritysostoihin.


Kalastajat ajoivat veneensä verkkoon - rajavartiosto pelasti - Kotimaa - Uutiset - MTV.fi\nKalastajat ajoivat veneensä verkkoon - rajavartiosto pelasti Kotimaa\nJulkaistu 07.09.2013 19:49\nRajavartiosto joutui pelastamaan tuuliajolle joutuneen kalastusporukan Inarinjärvellä Lapissa tänään. Viimassaaren lähellä pulaan joutuneessa veneessä oli kaksi miestä ja kaksi naista. Hyvin tuulisella Inarinjärvellä kalastamassa ollut seurue ei huomannut kalaverkkoa, vaan ajoi siihen, jolloin verkko sotkeutui potkuriin, Lapin rajavartiostosta kerrotaan. Mainos (uutinen jatkuu alla)\nKun potkuria ei saatu verkosta irti, seurueesta soitettiin tutulle rajavartijalle, joka järjesti apua. Kalastajat joutuivat odottamaan apua reilun tunnin. Rajavartiolaitos hinasi veneen kalastajineen mökkirantaan. Kalastajat pääsivät rantaan hyvissä voimissa, kerrottiin rajavartiostosta. (MTV3 - STT)\nTuomioja: YK-ratkaisua Syyriaan haettava yhä Sunnuntaisuomalainen: Lukioon voi tulla lopputyö